લોકો સ્ટેચ્યૂ ઓફ લિબર્ટી જોવા યુએસ જાય છે, બહુ જલ્દી લોકો સ્ટેચ્યૂ ઓફ યુનિટિ જોવા ભરૂચ થઇને જશે. ભરૂચનો વિકાસ થશે. લોકો ભરૂચ સ્ટેશન પર ઉતરશે. અમે વિકાસ કરી બતાવ્યો છે. કેટલાક લોકોને બૂલેટ ટ્રેન સામે પણ વાંધો છે. વાંધો હોય તો તમે બળદગાડામાં ફરો. અમે અમારા ગજા પ્રમાણે કામ કરીએ, તમે તમારા ગજા પ્રમાણે કામ કરો. બૂલેટ ટ્રેન અહીં થઇ પસાર થશે, એનો લાભ આપણને ભરૂચને મળશે. અહીંના આપણા એન્જિનિયરોને ઘર બેઠા જાપાનની ટેક્નોલોજી જાણવા, શીખવા મળશે. જાપાન અહીંથી લોખંડ, સિમેન્ટ ખરીદશે, મજૂરી જાપાન આપશે, વકરો એટલો નફો આપણને મળશે. એ લોકોને પેટમાં દુઃખે છે, કારણ કે તમારા વખતે પણ બૂલેટ ટ્રેનની જાહેરાત પીએમ મનમોહન સિંહે કરી હતી. પરંતુ જાપાન સાથે એમની વાત આગળ ન વધી શકી, જાપાનની લોન પરવડે એમ નહોતી. અહીં અમે મફતના ભાવે લોન લઇ કામ પણ ચાલુ કરી દીધું. વિકાસ કઇ રીતે કરવો એ આવડતું નથી. બૂલેટ ટ્રેનનો ફાયદો ભરૂચને પણ મળશે. કોંગ્રેસે 70 વર્ષ જાતિવાદ, પરિવારવાદમાં વેડફી નાંખ્યા. હવે કોંગ્રેસ વિકાસના કામમાં ક્યાંય પડકાર ઊભો કરી શકે એમ નથી. તમારા આશીર્વાદ એ જ મારી તાકાત છે.